
Številka: 	35409-32/2023-2550-42
Datum: 	1. 7. 2024


Ministrstvo za okolje, podnebje in energijo izdaja na podlagi 46. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE, 158/20 in 44/22 – ZVO-2) in 27. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10-popr. in 57/12) v povezavi z 298 členom Zakona o urejanju prostora - ZUreP-3 (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24) v upravni zadevi odločitve o sprejemljivosti vplivov izvedbe plana na okolje za Državni prostorski načrt za obvoznico Most na Soči (Študija variant/predinvesticijska zasnova), koordinatorju priprave državnega prostorskega načrta, Ministrstvu za naravne vire in prostor, Direktoratu za prostor in graditev, Dunajska cesta 48, 1000 Ljubljana, naslednjo

ODLOČBO

1. Vplivi izvedbe plana, Državnega prostorskega načrta za obvoznico Most na Soči, Študija variant/predinvesticijska zasnova (URBIS d.o.o., št. naloge 2019/ŠVDPN-023, februar 2022, dopolnjeno november 2022, dopolnjeno februar 2024), na okolje, ugotovljeni v postopku celovite presoje vplivov na okolje, so sprejemljivi ob upoštevanju omilitvenih ukrepov, določenih v okoljskem poročilu (Aquarius d.o.o., št. 1427-19 OP, marec 2022, dopolnjeno avgust 2023). 
1. V tem postopku ni bilo stroškov.

Obrazložitev

I

Koordinator priprave Državnega prostorskega načrta za obvoznico Most na Soči, Ministrstvo za naravne vire in prostor, Direktorat za prostor in graditev, Dunajska cesta 48, 1000 Ljubljana (v nadaljnjem besedilu koordinator), je na Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu ministrstvo) podal vlogo, št. 35008-3/2017-2550-126, z dne 28. 6. 2024, prejeto 28. 6. 2024, za pridobitev odločitve o sprejemljivosti vplivov izvedbe predloga najustreznejše variante na okolje za Državni prostorski načrt za obvoznico Most na Soči, Študija variant/predinvesticijska zasnova, (v nadaljnjem besedilu DPN) na okolje. 

V postopek je predložil mnenja nosilcev urejanja prostora, in sicer:
-	mnenje Zavoda RS za varstvo narave, št. 3563-0558/2023-3, z dne 20. 12. 2023;
-	mnenje Ministrstva za naravne vire in prostor s področja narave in rudarstva, št. 35600-48/2023-2550-19, z dne 20. 12. 2023;
-	mnenje Ministrstva za kulturo, št. 35002-12/2017-3340-27, z dne 15. 12. 2023;
-	mnenje Ministrstva za zdravje, št. 350-31/2017-32, s prilogo št. 354-242/2017-11 (256), z dne 21. 12. 2023;
-	mnenje Ministrstva za kmetijstvo, gozdarstvo in prehrano s področja gozdarstva in lovstva, št. 3401-41/2017/29, z dne 18. 12. 2023;
-	mnenje Ministrstva za kmetijstvo, gozdarstvo in prehrano s področja ribištva, št. 350-2/2023/80, z dne 20. 12. 2023;
-	mnenje Zavoda za ribištvo Slovenije, št. 4200-3/2017-10, z dne 19. 12. 2023;
-	mnenje Ministrstva za kmetijstvo, gozdarstvo in prehrano, s področja kmetijstva, št. 350-41/2017/18, z dne 20. 12. 2023;
-	mnenje Ministrstva za okolje, podnebje in energijo, Direktorata za prometno politiko, št. 350-88/2022-2430-10-02519730, z dne 28. 12. 2023;
-	mnenje Direkcije RS za vode, št. 35006-7/2023-2, z dne 11. 1. 2024;
-	mnenje Ministrstva za okolje, podnebje in energijo s področja odpadkov, varstva tal in svetlobnega onesnaževanja, št. 35400-755/2023-2570-14, z dne 23. 5. 2024.

Na spletnem strežniku Ministrstva za naravne vire in prostor je bilo objavljeno naslednje gradivo:
-	Državni prostorski načrt za obvoznico Most na Soči, Študija variant/predinvesticijska zasnova (URBIS d.o.o., št. naloge 2019/ŠVDPN-023, februar 2022, dopolnjeno november 2022 in februar 2024);
-	Okoljsko poročilo za Državni prostorski načrt za gradnjo obvoznice Most na Soči, (Aquarius d.o.o., št. 1427-19, februar 2022, dopolnjeno marec 2022, dopolnjeno februar 2023, dopolnjeno marec 2023 in dopolnjeno avgust 2023);
-	strokovne podlage.

II

[bookmark: OLE_LINK1]Ministrstvo za okolje in prostor je z odločbo, št. 35409-374/2017/12, z dne 9. 3. 2018 odločilo, da je za Državni prostorski načrt za obvoznico Most na Soči treba izvesti celovito presojo vplivov na okolje. V okviru postopka ni bilo treba izvesti presoje sprejemljivosti na varovana območja narave.

Za DPN je bilo izdelano okoljsko poročilo (Aquarius d.o.o., št. 1427-19, februar 2022, dopolnjeno marec 2022, dopolnjeno februar 2023, dopolnjeno marec 2023 in dopolnjeno avgust 2023). Ministrstvo je za navedeno okoljsko poročilo izdalo mnenje o ustreznosti, št. 35409-32/2023-2570-29, z dne 22. 11. 2023.

Pripravljavec plana je gradivo javno razgrnil. Javna razgrnitev je potekala od 3. 1. 2023 do 3. 2. 2023 na Ministrstvu za okolje in prostor, Direktoratu za prostor, graditev in stanovanja, na Ministrstvu za infrastrukturo, Direktoratu za kopenski promet in v prostorih Občine Tolmin. V tem času je bil zainteresirani javnosti omogočen vpogled v gradivo tudi preko spletnih strani Ministrstva za infrastrukturo, Občine Tolmin in portala GOV.SI. Javna obravnava je bila dne 17. 1. 2023 v prostorih Osnovne šole Dušana Muniha Most na Soči. Sprejeta so bila stališča do pripomb in predlogov javnosti z javne razgrnitve (št. 35008-3/2017-2550-94, z dne 5. 9. 2023).

III

Po 46. členu Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE, 158/20 in 44/22 – ZVO-2; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi. V primeru planov, ki se nanašajo na urejanje prostora, se za pisno mnenje ministrstev in organizacij šteje mnenje nosilcev urejanja prostora o upoštevanju smernic v predlogu prostorskega akta po predpisih o prostorskem načrtovanju.

13. 4. 2022 je začel veljati Zakon o varstvu okolja (ZVO-2), (Uradni list RS, št. 44/22). ZVO-2 v 301. členu določa, da se postopki celovite presoje vplivov na okolje, ki so bili začeti na podlagi 40. člena ZVO-1, končajo po določbah ZVO-1. Glede na navedeno se bo ta postopek končal v skladu z ZVO-1.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolje ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Po 27. členu Zakona o umeščanju prostorskih ureditev državnega pomena v prostor (Uradni list RS, št. 80/10, 106/10-popr. in 57/12; v nadaljnjem besedilu ZUPUDPP) izdelovalec dopolni študijo variant, predlog najustreznejše variante ali rešitve in okoljsko poročilo na podlagi stališč do pripomb in predlogov javnosti, podanih v okviru javne razgrnitve. Koordinator pošlje študijo variant s predlogom najustreznejše variante ali rešitve in okoljsko poročilo državnim nosilcem urejanja prostora in jih pozove, da v 30 dneh podajo mnenje. 

Zakon o urejanju prostora (Uradni list RS, 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24; v nadaljnjem besedilu ZUreP-3) v drugem odstavku 298. člena določa, da se prostorski akti, začeti na podlagi Zakona o umeščanju prostorskih ureditev državnega pomena v prostor (Uradni list RS, št. 80/10, 106/10-popr. in 57/12; v nadaljnjem besedilu ZUPUDPP), katerih priprava se je v skladu s prvim odstavkom 270. člena ZUreP-2 nadaljevala po dosedanjih predpisih, končajo po ZUPUDPP.

IV

Koordinator je na spletni strani ministrstva, pristojnega za urejanje prostora, objavil študijo variant/predinvesticijsko zasnovo s predlogom najustreznejše variante, okoljsko poročilo in strokovne podlage. 
Namen gradnje obvoznice je razbremenitev naselja Most na Soči tranzitnega prometa, ki poteka po glavni cesti na odsekih G2-102/1039 (Most na Soči-Bača) iz smeri Idrije in G2-102/1040 (Peršeti-Most na Soči) iz smeri Tolmina. V študiji variant sta obravnavani 2 varianti obvoznice, ki potekata vzhodno od naselja Most na Soči. Del trase poteka v predoru. Izbrana je bila optimizirana varianta 1, katere dolžina znaša 720 m, od tega poteka 410 m v predoru. Na severu se trasa odcepi od obstoječe glavne ceste G2-102/1040 proti jugovzhodu preko 5-krakega krožnega križišča, ki obsega severni priključek naselja Most na Soči, priključek ceste v Modrej, priključek na obvoznico in priključek do čistilne naprave. Od krožišča do predora je trasa vkopana v aluvialno teraso. Od južnega portala predora do priključka na obstoječi odsek G2-102-1039 je predvidena ureditev enosmernega priključka iz naselja Most na Soči v smeri Idrije z možnostjo dvosmernega prometa v primeru intervencije. Iz smeri Idrije proti Mostu na Soči se promet vodi skozi predor.

Koordinator je ministrstvo z vlogo, št. 35008-3/2017-2550-126 z dne 28. 6. 2024 pozval, da odloči o sprejemljivosti vplivov študije variant s predlogom najustreznejše variante na okolje. V skladu z drugim odstavkom 46. člena ZVO-1 in šestim odstavkom 27. člena ZUPUDPP je predložil mnenja ministrstev in organizacij, ki sodelujejo v postopku celovite presoje vplivov na okolje, in sicer:
-	mnenje Zavoda RS za varstvo narave, št. 3563-0558/2023-3, z dne 20. 12. 2023, ki je navedel, da so podane naravovarstvene smernice v gradivu ustrezno upoštevane in okoljsko poročilo ustrezno dopolnjeno ter podal pogoje za podrobnejše načrtovanje predloga najustreznejše rešitve;
-	mnenje Ministrstva za naravne vire in prostor s področja narave in rudarstva, št. 35600-48/2023-2550-19, z dne 20. 12. 2023, v katerem je navedeno, da so v predloženem gradivu naravovarstvene smernice upoštevane in okoljsko poročilo ustrezno dopolnjeno ter da DPN ne posega v noben raziskovalni ali pridobivalni prostor s podeljeno rudarsko pravico ali območje, ki je s prostorskim aktom namenjeno izkoriščanju mineralnih surovin;
-	mnenje Ministrstva za kulturo, št. 35002-12/2017-3340-27, z dne 15. 12. 2023, v katerem je slednje po pregledu predloženega gradiva ugotovilo, da so področne smernice ustrezno upoštevane, zato na študijo variant/predinvesticijsko zasnovo nima pripomb;
-	mnenje Ministrstva za zdravje, št. 350-31/2017-32, s priloženim mnenjem Nacionalnega inštituta za javno zdravje (v nadaljevanju NIJZ) št. 354-242/2017-11 (256), z dne 21. 12. 2023, s katerim soglaša in v katerem je navedeno, da so vplivi izvedbe DPN na zdravje in počutje ljudi sprejemljivi;
-	mnenje Ministrstva za kmetijstvo, gozdarstvo in prehrano s področja gozdarstva in lovstva, št. 3401-41/2017/29, z dne 18. 12. 2023, ki je podalo pozitivno mnenje in ugotovilo, da so v predloženem gradivu področne smernice ustrezno upoštevane;
-	mnenje Ministrstva za kmetijstvo, gozdarstvo in prehrano s področja ribištva, št. 350-2/2023/80, z dne 20. 12. 2023, s priloženim pozitivnim mnenjem Zavoda za ribištvo Slovenije, št. 4200-3/2017-10, z dne 19. 12. 2023, s katerim soglaša;
-	mnenje Ministrstva za kmetijstvo, gozdarstvo in prehrano, št. 350-41/2017/18, z dne 20. 12. 2023, s področja kmetijstva, v katerem je navedeno, da načrtovana trasa ne sega na kmetijska zemljišča, na katerih so izvedene agrarne operacije in da nima pripomb k predlagani študiji variant/predinvesticijski zasnovi in dopolnjenemu okoljskemu poročilu;
-	mnenje Ministrstva za okolje, podnebje in energijo, Direktorata za prometno politiko, št. 350-88/2022-2430-10-02519730, z dne 28. 12. 2023, ki se je do gradiva pozitivno opredelilo in podalo usmeritve za nadaljnje načrtovanje;
-	mnenje Direkcije RS za vode Slovenije, št. 35006-7/2023-2, z dne 11. 1. 2024, v katerem se je ta pozitivno opredelila do predlagane rešitve in njene sprejemljivosti ter okoljskega poročila;
-	mnenje Ministrstva za okolje, podnebje in energijo s področja odpadkov, varstva tal in svetlobnega onesnaževanja, št. 35400-755/2023-2570-14, z dne 23. 5. 2024, ki je navedlo, da na predloženo gradivo nima pripomb in podalo usmeritve za nadaljnje faze načrtovanja.

V

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05, 44/22 – ZVO-2) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

V postopku so bila pridobljena pozitivna mnenja ministrstev in organizacij, ki sodelujejo v postopku celovite presoje vplivov na okolje. Omilitveni ukrepi iz okoljskega poročila in usmeritve za nadaljnje načrtovanje so vključeni v predlog Študije variant/predinvesticijske zasnove (URBIS d.o.o., št. naloge 2019/ŠVDPN-023, februar 2022, dopolnjeno november 2022 in februar 2024) in se jih smiselno vključi tudi v uredbo o DPN.

VI

Po pregledu predloženega gradiva in gradiva, objavljenega na spletnem strežniku, ter na podlagi predloženih pozitivnih mnenj nosilcev urejanja prostora, ki sodelujejo pri celoviti presoji vplivov na okolje, Ministrstvo meni, da so vplivi izvedbe DPN na okolje sprejemljivi.

Pouk o pravnem sredstvu: Zoper to odločbo je možna pritožba na Vlado Republike Slovenije v roku 15 dni od prejema te odločbe. Pritožba se pošlje pisno.


Postopek vodila:

Mojca Lenardič 	dr. Tanja Pucelj Vidović
Podsekretarka 	Vodja Sektorja za okoljske presoje




Vročiti (elektronsko):
- Ministrstvo za naravne vire in prostor, Direktorat za prostor in graditev, gp.mnvp@gov.si 

V vednost (elektronsko):
- Ministrstvo za zdravje, Direktorat za javno zdravje, gp.mz@gov.si 
- Ministrstvo za kulturo; Direktorat za kulturno dediščino, gp.mk@gov.si 
- Ministrstvo za okolje, podnebje in energijo, Direktorat za okolje, gp.mope@gov.si 
- Ministrstvo za okolje, podnebje in energijo, Direktorat za prometno politiko, gp.mope@gov.si 
- Ministrstvo za naravne vire in prostor, Direktorat za naravo, gp.mnvp@gov.si 
- Direkcija RS za vode, gp.drsv@gov.si 
- Ministrstvo za kmetijstvo, gozdarstvo in prehrano, Direktorat za kmetijstvo, gp.mkgp@gov.si 
- Ministrstvo za kmetijstvo, gozdarstvo in prehrano, Direktorat za gozdarstvo in lovstvo,
gp.mkgp@gov.si 
- Ministrstvo za kmetijstvo, gozdarstvo in prehrano, Direktorat za hrano in ribištvo,
gp.mkgp@gov.si 
- Zavod RS za varstvo narave, OE Nova Gorica; zrsvn.oeng@zrsvn.si 
- Zavod za gozdove Slovenije, OE Tolmin, OETolmin@zgs.si 
- Zavod za ribištvo Slovenije, info@zzrs.si 

